
    ANUNȚ ACORDARE BURSE
                                          2026-2027

          Confrom Hotărârii pentru aprobarea Metodologiei cadru de acordare a burselor Nr. 732/2025 , se acordă următoarele tipuri de burse: 

I. BURSELE DE MERIT 

           Bursele de merit se acordă pentru maximul 15% din elevii din fiecare clasă de gimnaziu,care au medii generale pe anul școlar anterior mai mari sau egale cu 9, media la purtare 10 sau calificativul ,,Foarte bine,,.
          Elevii fiecărei clase a-V-a, cu media primelor două intervale de învățare din anul școlar în curs mai mare sau egală cu 9, în situația în care prin aplicarea procentului de 15% nu sunt cuprinși toți elevii cu medii mai mari sau egale cu 9  lista va fi extinsă pentru a-i cuprinde și pe aceștia;
         Calculul numărului de beneficiari corespunzători procentului de 15% din efectivul fiecărei clase,se face prin rotunjirea la numărul întreg imediat superior numărului fracționar obținut.
         Pentru elevii din clasa a-V-a ,listele beneficiarilor se întocmesc în luna ianuarie.Media care stă la baza acordării burselor se calculează ca medie aritmetică, având două zecimale,fără rotunjire, a notelor obținute de elevi la toate disciplinele, pe parcursul primelor două intervale de cursuri.
Dirigintele transmite lista elevilor care beneficiază de bursa de merit în primele 25 de zile calendaristice de la începerea anului școlar,iar pentru elevii clasei a-V-a în primele 15 zile calendaristice ale lunii ianuarie.
       

II. BURSELE  SOCIALE se acordă elevilor care au promovat la toate disciplinele și au obținut media 10 la purtare sau calificativul ,,Foarte bine,, la purtare la finalul anului școlar anterior.
Beneficiază de bursă socială  elevii  care se încadrează în una din următoarele categorii: 
      a. elevii proveniți din familii care realizează un venit mediu net lunar pe membru de familie,supus impozitului pe venit,pe ultimile 12 luni anterioare cererii(septembrie 2025-august 2026), mai mic de 50% din salariul minim net pe economie(2699lei/2=1349,50 lei/membru)
      b. elevii cu unul sau ambii părinți decedați și elevii asupra cărora a fost instituită o măsură de protecție socială,respectiv plasament de urgență, fără a se lua în considerare venitul;
     c. elevii care au deficiențe /afectări funcționale produse de boli, tulburări sau afecțiuni ale structurilor și funcțiilor organismului,fără a se lua în considerare venitul;
     d. elevii cu afecțiuni oncologice;
     e. elevii care revin după școlarizarea din cadrul Școlii din spital;
     f. elevii proveniți din familii care beneficiază de venit minim de incluziune conform legii;
  La stabilirea venitului mediu net lunar pe membru de familie se iau în calcul toate veniturile nete realizate de membrii familiei ,supuse impozitării.
Documente necesare bursă socială - venit mic:
· cerere;
· documente doveditoare ale componenței familiei;
· certificatele de naștere ale copiilor sub 14 ani;
· acte de identitate ale persoanelor peste 14 ani;
· acte de stare civilă;
· sentință judecătorească din care să rezulte domiciliul copilului la unul dintre părinți(dacă este cazul);
· certificat de divorț, (dacă este cazul);
· declarație pe proprie răspundere, dată de ambii părinți necăsătoriți,că locuiesc împreună ;
· acord privind prelucrarea datelor cu caracter personal;
· extras de cont;
· dosar cu șină;
· Acordarea burselor sociale pentru motive medicale se face pe baza certificatului de încadrare în grad de handicap sau a certificatului eliberat de medicul de specialitate(tip A5) cu luarea în evidență de către medicul de familie.
· Documente necesare bursă socială- criterii medicale:
· cerere;
· certificat de naștere copil/act de identitate copil;
· copie carte identitate părinte/reprezentant legal;
· certificat de încadrare în grad de handicap, dacă există;
· certificat medical de tip A5, eliberat de medicul specialist, care menționează expres încadrarea elevului în criteriile prevăzute în anexa nr. 1 la Ordinul comun nr. 1.306/1.883/2016 şi avizat de medicul de familie;
· acord privind prelucrarea datelor cu caracter personal;
· extras de cont;
· dosar cu șină;
Documente necesare pentru elevi orfani/elevi asupra cărora a fost instituită o măsură de protecție social
· cerere;
· certificat de naștere copil / act de identitate copil;
· certificat de deces părinte;
· Copie identitate parinte/reprezentant legal;
· acte de la D.G.A.S.P.C.;
· acord privind prelucrarea datelor cu caracter personal;
· extras de cont;
· dosar cu șină;
ELEVII CARE ACUMULEAZĂ MAI MULT DE 10 ABSENȚE NEMOTIVATE ÎNTR-O LUNĂ NU PRIMESC BURSA  PENTRU LUNA RESPECTIVĂ, INDIFERENT DE TIPUL ACESTEIA.
 ÎN SITUAȚIA ÎN CARE APAR SUSPICIUNI  PRIVIND ÎNDEPLINIREA CONDIȚIILOR DE ACORDARE A BURSELOR SUNT SESIZATE AUTORITĂȚILE PUBLICE ÎN VEDEREA EFECTUĂRII UNEI ANCHETE SOCIALE PUTÂND DUCE LA RETRAGEREA BURSEI ȘI APLICAREA DE SANCȚIUNI.


DOSARELE SE DEPUN LA ÎNVĂȚĂTORI/DIRIGINȚI PÂNĂ ÎN DATA DE  02.10.2026.

